b"\n_START_ARTICLE_\nEcetra\n_START_PARAGRAPH_\nEcetra fou una ciutat dels volscs. \xc3\x89s esmentada en temps del rei de Roma Tarqu\xc3\xad el Superb per Dion\xc3\xads que diu que Ecetra i \xc3\x80ntia o Antium foren les \xc3\xbaniques ciutats que es van unir a la lliga formada pels rei amb els llatins i h\xc3\xa8rnics, per\xc3\xb2 probablement les dates s\xc3\xb3n err\xc3\xb2nies. El 495 aC els romans van ocupar Suessa Pometia, i Ecetra va enviar ambaixadors a Roma a demanar la pau, que van obtenir a canvi de la cessi\xc3\xb3 de part del territori. S'hi va establir una col\xc3\xb2nia romana i aix\xc3\xb2 fou la causa de la guerra amb els auruncs dos anys despr\xc3\xa9s. Durant la guerra dirigida per Coriol\xc3\xa0, Ecetra fou una de les principals ciutats dels volscs i on es va deixar per estar segur el bot\xc3\xad fet a Longula i Satricum. En la campanya del 459 aC contra volscs i eques dirigida per Q. Fabi Vibul\xc3\xa0 va derrotar els eques a Mont Algidus i va avan\xc3\xa7ar cap Ecetra, la ciutat principal dels volscs, i va devastar el territori per\xc3\xb2 no la va ocupar. Despr\xc3\xa9s de la guerra g\xc3\xa0l\xc2\xb7lica Ecetra i Antium es van distanciar de la resta de ciutats dels volscs. \xc3\x89s esmentada per darrer cop a la campanya de Roma del 378 aC. Ja no torna a apar\xc3\xa8ixer m\xc3\xa9s que quan \xc3\xa9s esmentada per Plini a la llista de ciutats desaparegudes del Latium._NEWLINE_Probablement s\xc3\xb3n unes ru\xc3\xafnes existents a Monte Frontino, anomenades La Civita."